open-index/open-wikipedia-markdown huggingface dataset:
டேவிட் ஆபிசர்

**டேவிட் லெசுலி ஆபிசர்** *(David Leslie Officer)*  நியூசிலாந்து நாட்டைச் சேர்ந்த ஒரு கரிம வேதியியலாளர் மற்றும் பொருளறிவியல் விஞ்ஞானியாவார். 
பேராசிரியர் பிரையன் ஆல்டனின் வழிகாட்டுதலின் பேரில் 1982 ஆம் ஆண்டு வெலிங்டன் பல்கலைக்கழகத்தில் இளங்கலை அறிவியல் மற்றும் முனைவர் பட்டங்களை ஆபிசர் முடித்தார். ஆத்திரேலிய தேசியப் பல்கலைக்கழகத்தில் முனைவர் பட்டமேற்படிப்பும், ஐரோப்பாவின் பழைமை வாய்ந்த பல்கலைக்கழகங்களில் ஒன்றும்  செருமனியின்  மிகப்பெரிய பல்கலைக்கழகமுமான  கோலோன் பல்கலைக்கழகத்தில் அலெக்சாண்டர் வான் அம்போல்டு ஆராய்ச்சி உறுப்பினராகவும் ஆய்வுகளை முடித்துக் கொண்டு ஆபிசர் நியூசிலாந்திற்கு திரும்பினார். நியூசிலாந்தின் மாசே பல்கலைக்கழகத்தில் முதன் முதலாக 1986 ஆம் ஆண்டு கற்பித்தல் பணிக்காக சேர்ந்து படிப்படியாக முழுமையாகப் பேராசிரியர் பதவிக்கு உயர்ந்தார். 2005 ஆம் ஆண்டு ஆபிசர் நியூசிலாந்து வேதியியல் நிறுவனத்தின் உறுப்பினராக நியமிக்கப்பட்டார். பின்னர்  மேம்பட்ட பொருளறிவியல் மற்றும் நானோ தொழில் நுட்பத்திற்கான இதே நாட்டிலுள்ள மேக்தியார்மிட் நிறுவனத்திற்கு மாறினார். ஆபிசர் தற்போது ஆத்திரேலியாவின்  வல்லன்கொங்கு பல்கலைக்கழகத்தில் நுண்ணறிவு பலபடி ஆராய்ச்சி நிறுவனம் மற்றும் வேதியியல் துறையில் ஒரு பேராசிரியராக பட்டியலிடப்பட்டுள்ளார்.

## ஆராய்ச்சி ஆர்வங்கள்
•ஒளிமின்னழுத்த மற்றும் மூலக்கூறு சாதனங்களுக்கான போர்பிரைன்கள் எனப்படும் வெண்சிவப்பு பாறை வகைகளின் தொகுப்பு மற்றும் பயன்பாடு.

•சாய-உணர்திறன் கொண்ட சூரிய மின்கலங்களின் வளர்ச்சி.

•ஒளிமின்னழுத்த செல்கள், மின்கலன்கள் முனைப்பிகள் மற்றும் உணரிகளுக்கான செயல்பாட்டு பல்தயோபீன்களின் வளர்ச்சி மற்றும் பயன்பாடு.

•கார்பன் நானோகுழாய்களின் செயல்பாடு

## மேற்கோள்கள்

பகுப்பு:வாழும் மக்கள்
பகுப்பு:நியூசிலாந்து வேதியியலாளர்கள்
நல்லூர் ஊராட்சி (திருவண்ணாமலை)

**நல்லூர் ஊராட்சி** (*Nallur Gram Panchayat*), தமிழ்நாட்டின் திருவண்ணாமலை மாவட்டத்தில் உள்ள தெள்ளார் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2739 ஆகும். இவர்களில் பெண்கள் 1277 பேரும் ஆண்கள் 1462  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# நல்லூர் காலனி
# நல்லூர் பழைய காலனி
# பெரியகுப்பம்
# நல்லூர்
# இருளர் காலனி

## மேற்கோள்கள்

பகுப்பு:த. இ. க. ஊராட்சித் திட்டம்
பகுப்பு:திருவண்ணாமலை மாவட்ட ஊராட்சிகள்
ஈரோடு மாவட்டக் காவல்

**ஈரோடு மாவட்டக் காவல்** என்பது தமிழ்நாடு காவல்துறையின் ஈரோடு மாவட்டக் காவல் பிரிவு ஆகும். இது ஈரோடு மாவட்ட எல்லைகளை தன் செயல் எல்லையாகக் கொண்டு செயல்படம் மாவட்டக் காவல்துறை அமைப்பு ஆகும். இதற்கு தலைமையாக இந்திய காவல் பணியின் மூலம் காவல் கண்காணிப்பாளர் நியமிக்கப்படுகிறார்.

இதன் தலைமையகமான காவல் கண்காணிப்பாளர் அலுவலகம் பன்னீர்செல்வம் பூங்கா அருகே செயல்படுகிறது.

## மாநகரக் காவல்
ஈரோடு மாவட்டத்தின் தலைநகரான ஈரோடு நகரம் 2008 லிருந்து மாநகராட்சியாகத் தரம் உயர்த்தப்பட்டுள்ள போதும், ஈரோடு நகருக்கான மாநகரக் காவல் ஆணையரகம் உருவாக்கும் கருத்துரு இன்னும் அதிகாரப்பூர்வமாக அறிவிக்கப்படாமல் பரிசீலனையில் உள்ளது.

## காவல் உட்கோட்டங்கள்
இந்த அமைப்பின் கட்டுப்பாட்டில் ஐந்து காவல் உட்கோட்டங்கள் உள்ளன. ஒவ்வொரு உட்கோட்டத்திற்கும் ஒரு காவல் துணைக் கண்காணிப்பாளர் நியமிக்கப்பட்டு செயல்படுகிறது. 

* ஈரோடு நகர உட்கோட்டம் (பன்னீர்செல்வம் பூங்கா)
* ஈரோடு புறநகர் (ஊரகம்) உட்கோட்டம் (பெருந்துறை)
* பவானி உட்கோட்டம்
* கோபிசெட்டிபாளையம் உட்கோட்டம்
* சத்தியமங்கலம் உட்கோட்டம்

## காவல் நிலையங்கள்
ஈரோடு மாவட்டக் காவல் துறையின் கட்டுப்பாட்டில் உள்ள காவல் நிலையங்கள்.

## மேற்கோள்கள்

பகுப்பு:ஈரோடு மாவட்டம் 
பகுப்பு:தமிழ்நாடு காவல்துறை
கணிதப் பொருள்

**கணிதப் பொருள்** அல்லது **கணித உருப்படி** (*mathematical object*) என்பது கணிதத்திலுள்ளதொரு கருத்துரு ஆகும்.

வழக்கமான கணித மொழியில், முறையாக வரையறுக்கப்படக் கூடியவைகளெல்லாம் கணிதப் பொருட்களாகும். மேலும் கணிதப் பொருட்கள் பகுப்புவழி பகுத்தறிதலும் கணித நிறுவல்களும் செய்யக்கூடியவையாகவும் இருக்கும். ஒரு மாறியின் மதிப்பாக இருக்கக்கூடுமென்பதால் கணிதப்பொருட்கள் வாய்ப்பாடுகளில் இடம்பெறுகின்றன.

;கணிதப் பொருட்களின் விவரம்:
(முழுமையான பட்டியல் அல்ல)
*பொதுவானவை:
** எண்கள் முழு எண்கள்எண் பிரிவினைகோவைகள்
*சேர்வியல்: 
** வரிசை மாற்றங்கள்நிலைத்தபுள்ளிகளற்ற வரிசைமாற்றங்கள் (Derangement)சேர்வுகள்.
*கணக் கோட்பாடு:
** கணங்கள்கணப் பிரிவினைகள்
** சார்புகள்உறவுகள்.
*வடிவவியல்:
** புள்ளிகள்கோடுகள்கோட்டுத்துண்டுகள்
** பல்கோணங்கள் (முக்கோணங்கள், சதுரங்கள், ஐங்கோணங்கள், அறுகோணங்கள், ...)வட்டங்கள்,நீள்வட்டங்கள்பரவளைவுகள்அதிபரவளைவுகள்,
** பன்முகத்திண்மங்கள் (நான்முக முக்கோணகம், கனசதுரம், எண்முகத்திண்மம், பன்னிரண்டுமுக ஐங்கோணகம், இருபதுமுக முக்கோணகம்), கோளங்கள்நீளுருண்டைகள்பரவளையவுருக்கள்அதிபரவளைவுருக்கள்உருளைகள்கூம்புகள்.
*கோட்டுருவியல்:
** கோட்டுருக்கள்மரங்கள்கணுக்கள்விளிம்புகள்
*இடவியல்:
** இடவியல் வெளிகள்பன்மடிகள்.
*நேரியல் இயற்கணிதம்:
** திசையிலிகள்திசையன்கள்அணிகள்மீநெறியங்கள்.
*நுண் இயற்கணிதம்:
** குலங்கள்வளையங்கள்களங்கள்திசையன் வெளிகள்.
*நிறுவல் கோட்பாடு
**தேற்றங்கள்கணித நிறுவல்கள்

கணிதப் பொருட்களின் உள்ளியமானது, கணித மெய்யியலாளர்களின் தேடுதலுக்கும் விவாதத்துக்கும் உள்ளானது

## மேற்கோள்கள்

* Azzouni, J., 1994. *Metaphysical Myths, Mathematical Practice*. Cambridge University Press.
* Burgess, John, and Rosen, Gideon, 1997. *A Subject with No Object*. Oxford Univ. Press.
* Philip J. Davis and Reuben Hersh, 1999 [1981]. *The Mathematical Experience*. Mariner Books: 156–62.
* Bonnie Gold, and Simons, Roger A., 2011. *[https://books.google.com/books?id=wPhwJdjI-dIC&printsec=frontcover#v=onepage&q=%22mathematical%20object%22&f=false Proof and Other Dilemmas: Mathematics and Philosophy]*. Mathematical Association of America.
* Hersh, Reuben, 1997. *What is Mathematics, Really?*  Oxford University Press. 
* Sfard, A., 2000, "Symbolizing mathematical reality into being,  Or how mathematical discourse and mathematical objects create each other," in Cobb, P., *et al.*, *Symbolizing and communicating in mathematics classrooms:  Perspectives on discourse, tools and instructional design*. Lawrence Erlbaum. 
* Stewart Shapiro, 2000. *Thinking about mathematics: The philosophy of mathematics*.  Oxford University Press.

## வெளி இணைப்புகள்
*Stanford Encyclopedia of Philosophy: "Abstract Objects"—by Gideon Rosen.
*Wells, Charles, "Mathematical Objects."
*AMOF: The Amazing Mathematical Object Factory
*Mathematical Object Exhibit

பகுப்பு:கணித உருப்படிகள்
ஐந்தாம் ராமேசஸ்

**ஐந்தாம் ராமேசஸ்** (**Ramesses V**) பண்டைய எகிப்தின் புது எகிப்திய இராச்சியத்தை ஆண்ட 20-ஆம் வம்சத்தின் நான்காம் பார்வோன் ஆவான். நான்காம் ராமேசசின் மகனான ஐந்தாம் ராமேசஸ் புது எகிப்திய இராச்சியத்தை   கிமு  1149 முதல் கிமு 1145 முடிய  4 ஆண்டுகளே ஆண்டார். இவர் எகிப்திய தலைமைக் கடவுளான அமூனின் தலைமைப்  பூசாரியாக விளங்கினார்.

எலிபென்டைன் தீவில் கிடைத்த பாபிரஸ் எனும் காகிதத்தில் எழுதப்பட்ட பண்டைய எகிப்திய வரலாற்றுக் குறிப்புகளில், ஐந்தாம் ராமசேஸ் ஆட்சியின் போது, எலிபென்டைன் தீவின் அமூன் கோயில் பூசாரிகள், கோயில் நிதியை மோசடி செய்ததாக குறிப்பிட்டுள்ளது. எகிப்தின் விளைநிலங்கள் தீபையின் அமூன் கோயிலின் பூசாரிகளுக்கு சொந்தமாக  இருந்த்து.  மேலும் இவரது ஆட்சியில் லிபியர்கள் எகிப்தை முற்றுகை இட முயற்சிகள் நடைபெற்றது. 

ஐந்தாம் ராமேசசின் மம்மி 1898-இல் கண்டுபிடிக்கப்பட்டது. இவர் அம்மை நோயால் இறந்தது குறித்து, அவரது முகத்தில் இருந்த அம்மைத் தழும்புகள் மூலம் தெரிய வந்ததது.
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் ஐந்தாம் ராமேசஸ் மம்மியும் எடுத்துச் செல்லப்பட்டது. 

## இதனையும் காண்க
* பண்டைய எகிப்திய அரசமரபுகள்
* எகிப்தின் வரலாறு

## மேற்கோள்கள்

## மேலும் படிக்க
* A.J. Peden, Where did Ramesses VI bury his nephew?, GM 181 (2001), 83-88

## வெளி இணைப்புகள்

பகுப்பு:எகிப்திய மன்னர்கள்
பகுப்பு:எகிப்தின் இருபதாம் வம்சம்  
பகுப்பு:பண்டைய எகிப்து
செத்னக்தே

**செத்னக்தே**  (**Setnakhte**) பண்டைய எகிப்தின் புது எகிப்திய இராச்சியத்தை ஆண்ட எகிப்தின் இருபதாம் வம்சத்தை நிறுவிய பார்வோன் ஆவார். இவர் புது எகிப்திய இராச்சியத்தை கிமு 1189 முதல் கிமு 1180 முடிய 9  ஆண்டுகள் ஆண்டார். இவரின் மகன் மூன்றாம் ராமேசஸ் ஆவார்.  இவர் 19-ஆம் வம்சத்தினரிடமிருந்து பண்டைய எகிப்தின் புது எகிப்திய இராச்சியத்தை கைப்பற்றி இருபதாம் வம்சத்தை நிறுவினார். இவர் எகிப்தை கிமு 1189 முதல் கிமு 1186 முடிய 3 ஆண்டுகள் மட்டும் எகிப்தை ஆண்டார். இவருக்குப் பின் இவரின் மகன் மூன்றாம் ராமேசஸ் எகிப்தின் அரியணை ஏறினார். இவரது கல்லறை மன்னர்களின் சமவெளியில் கல்லறை எண் KV14-இல் உள்ளது.

## இதனையும் காண்க
* எகிப்தின் இருபதாம் வம்சம்
* பாரோக்களின் பட்டியல்
* பண்டைய எகிப்திய அரசமரபுகள்

## மேற்கோள்கள்

## ஆதார நூற்பட்டியல்

* James H. Breasted, Ancient Records of Egypt, Vol No.4,(1906)
* Erik Hornung, *Untersuchungen zur Chronologie und Geschichte des Neuen Reiches* (1964)
* J. Von Beckerath, Chronologie des Pharaonischen Ägypten, Philip Von Zabern, (Mainz: 1997), pp.&nbsp;94–98 and pp.&nbsp;201–202

பகுப்பு:எகிப்திய மன்னர்கள்
பகுப்பு:எகிப்தின் இருபதாம் வம்சம்
பகுப்பு:பண்டைய எகிப்து
ஈரோடு மாநகர பேருந்து வழித்தடங்கள்

தமிழ்நாடு அரசுப் போக்குவரத்துக் கழகம், கோவை கோட்டத்தின் சார்பில், ஈரோட்டில் பேருந்துகள் இயக்கப்படுகின்றன. ஈரோட்டிலிருந்து வெளியூர்களுக்குத் தனியாகவும் மாநகரப் பேருந்துகள் தனியாகவும் இயக்கப்படுகின்றன.

மாநகர்ப் பேருந்துகள் நகரிலிருந்து 35 கி.மீ. தூரம் வரை இயக்கப்படுகின்றன. ஈரோடு மாநகரை ஒட்டியுள்ள நாமக்கல் மாவட்டத்தின் பள்ளிபாளையம், குமாரபாளையம் ஆகிய பகுதிகளுக்கும் இயக்கப்படுகின்றன.

ஈரோடு மத்திய பேருந்து நிலையம் மற்றும் ஈரோடு சோலார் பேருந்து நிலையம் தான் மாநகரின் முக்கிய போக்குவரத்துக் கேந்திரமாக விளங்குகிறது. 2014 கணக்கின்படி ஈரோட்டில் 153 மாநகரப் பேருந்துகள் மூலம் 112 வழித்த்டங்களில் தினசரி சுமார் 1,640க்கும் அதிகமான மாநகரப் பேருந்துகள் இயக்கப்படுகின்றன.

## பேருந்து பணிமனைகள்
ஈரோட்டின் போக்குவரத்து பெரும்பாலும் இந்தப் பேருந்து சேவைகளின் மூலமே நடைபெறுகிறது.
இதற்கென போக்குவரத்துக் கழகத்தின் ஈரோடு மண்டலத்தில் கீழ்க்கண்ட பேருந்து பணிமனைகள் செயல்படுகின்றன.
* காசிபாளையம் (ஈரோடு) - 1
* பள்ளிபாளையம் (ஈரோடு)  - 2
* காசிபாளையம் (ஈரோடு) - 3
* பெருந்துறை
* பவானி
* கொடுமுடி
* கரூர்
* கவுந்தப்பாடி
* அந்தியூர்
* கோபிச்செட்டிபாளையம்
* நம்பியூர்
* சத்தியமங்கலம்
* தாளவாடி

மேலும், பள்ளிப்பாளையத்தில், பேருந்து கூண்டு கட்டும் பணிமனையும் செயல்படுகிறது. இதில், காசிபாளையம்- 1, 2, பள்ளிப்பாளையம், பெருந்துறை, பவானி, கொடுமுடி, கவுந்தப்பாடி ஆகிய பணிமனைகளின் மூலம் மாநகர்ப் பகுதிகளில் பேருந்துகள் இயக்கப்டுகின்றன.

## மாநகர்ப் பேருந்து வழித்தடங்களின் பட்டியல்
**மாநகரப் பேருந்து வழித்தடங்கள்** 

## மேற்கோள்கள்
பகுப்பு:ஈரோடு
பகுப்பு:ஈரோடு மாவட்டம்
பகுப்பு:தமிழ்நாட்டுப்_போக்குவரத்து
நோகை கான்

**நோகை** (இறப்பு 1299/1300) என்பவர் ஒரு தளபதி மற்றும் தங்க நாடோடிக்  கூட்டத்தை நடைமுறையில் ஆட்சி செய்தவர் ஆவார். இவர் செங்கிஸ் கானின் நான்காம் தலைமுறை வழித்தோன்றல் ஆவார். இவரது தாத்தா, சூச்சியின் ஏழாவது மகனான போவல்/பவுல்/தெவல் கான் ஆவார்.  நோகை கான் இசுலாம் மதத்திற்கு மாறிய ஒரு முக்கியமான நபர் என்று கூறப்படுவதும் உண்டு.

இவர் நேரடியாக தங்க நாடோடிக் கூட்டத்தை ஆட்சி செய்யவில்லை என்றபோதிலும், எந்த கான் இவர் காலத்தில் பதவியில் இருந்தாலும் அவர்களுக்கு இவர் ஒரு துணை ஆட்சியாளராக செயல்பட்டார். டினீப்பர் ஆற்றுக்கு மேற்கில் இருந்த பகுதிகள் மீது கட்டுப்பாடில்லாத அதிகாரங்களை கொண்டிருந்தார். இவர் உச்சபட்ச அதிகாரங்களை கொண்டிருந்த நேரத்தில் ஐரோப்பாவிலேயே மிகுந்த சக்தி வாய்ந்த மனிதர்களில் ஒருவராக இருந்தார். பலராலும் நாடோடிக் கூட்டத்தின் உண்மையான தலைவன் என்று கருதப்பட்டார். உருசிய நூல்கள் இவருக்கு ஜார் என்ற பட்டத்தை அளித்துள்ளன. கிரீமியாவில் இருந்த பிரான்சிஸ்கன் சமயப்பரப்பாளர்கள் இவரை துணை பேரரசர் என்று பேசினர். 

## உசாத்துணை

## குறிப்புகள்
* Saunders, J.J. *The History of the Mongol Conquests*, 2001
* Ж.Бор *Монгол хийгээд евроазийн дипломат шаштир* Боть 2, 2003
* Howorth, H.H. "History of the Mongols from the 9th to the 19th Century: Part 2. The So-Called Tartars of Russia and Central Asia. Division 1"
* Vernadsky, G. "Mongols and Russia", Yale University Press, Dec 1953
* István Vásáry, *Cumans and Tatars*, Cambridge University Press 2005

பகுப்பு:மங்கோலியத் தளபதிகள்
பகுப்பு:13ஆம் நூற்றாண்டு மங்கோலிய ஆட்சியாளர்கள்
போரோல்டை

**போரோல்டை** (Cyrillic: *Боролдай*) (இறப்பு 1262) என்பவர் பதிமூன்றாம் நூற்றாண்டின் நடுப்பகுதியில் இருந்த ஒரு குறிப்பிடத்தக்க மங்கோலியத் தளபதி ஆவார். இவர் மங்கோலியர்களின் 1236-1242-ஆம் ஆண்டு வரையிலான உருசியா மற்றும் ஐரோப்பா மீதான படையெடுப்புகளின் போது பங்கெடுத்துக் கொண்டார். 

இவர் எந்த இனத்தைச் சேர்ந்தவர் என்பது தெளிவாகத் தெரியவில்லை. ஆனால் செங்கிஸ்கான் தனது மூத்த மகன் சூச்சிக்கு என்று ஒதுக்கிய நான்கு இனங்களில் ஒரு இனத்தைச் சேர்ந்தவராக இருக்கலாம் என்று கருதப்படுகிறது. அந்த நான்கு இனங்கள் சஞ்சியுட் (அல்லது சல்ஜியுட்), கெனிகேஸ், ஊஷின் மற்றும் ஜெவுரெட் ஆகும். 

## ஆதாரங்கள்

* Ж.Бор - *Монгол хийгээд Евразийн дипломат шаштир* боть 2
* 
* Rashid-al-Din Hamadani. *Jami' al-Tawarikh* ("*Compendium of Chronicles*")

## உசாத்துணை

பகுப்பு:1263 இறப்புகள்
பகுப்பு:மங்கோலியத் தளபதிகள்
கதான்

**கதன்** என்பவர் ஒக்தாயி கானின் மகனாவார். இவரது தாய் ஒக்தாயி கானின் காமக்கிழத்தியரில் ஒருவராவார். இவர் செங்கிஸ்கானின் பேரன் மற்றும் குயுக் கானின் சகோதரர் ஆவார். மங்கோலியர்களின் ஐரோப்பியப் படையெடுப்பின்போது கதன், சகதையின் மகனான பைதர் மற்றும் படுவின் அண்ணனான ஓர்டா கான் ஆகியோர் போலந்தைத் தாக்கிய மங்கோலிய பிரிவுக்கு தலைமை தாங்கினார்.  

1251 ஆம் ஆண்டு கதன் மோங்கே கானை ககானாக தேர்ந்தெடுக்கப்பட்டதை ஏற்றுக்கொண்டார். ரீன் கிரவுசெட் என்ற வரலாற்று ஆசிரியரின் கூற்றுப்படி குயுக்கின் தலைமைத் தளபதியான எல்ஜிகிடையை பிடிப்பதற்கு கதன் மோங்கே கானுக்கு உதவியிருக்கலாம். கதன் குப்லாய் கானுக்கு விசுவாசமாக இருந்தார். அரிக் போகேவுடன் நடந்த டொலுய் உள்நாட்டுப் போரில் குப்லாய்க்கு கதன்  உதவி செய்தார். அரிக் போகேயின் தளபதி அலந்தரை அந்த உள்நாட்டுப் போரில் கதன் கொன்றார்.

பல நடுக்கால நூல்களில் கதன், கய்டு என்பவருடன் குழப்பிக் கொள்ளப்படுகிறார். இதன் காரணமாக ஐரோப்பிய படையெடுப்புகளில் யார் கலந்து கொண்டார் என்ற குழப்பம் ஏற்படுகிறது.

## உசாத்துணை

பகுப்பு:மங்கோலியத் தளபதிகள்
அமெரிசியம்(III) ஆக்சைடு

**அமெரிசியம்(III) ஆக்சைடு** *(Americium(III) oxide)* என்பது Am2O3   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமெரிசியத்தின் ஆக்சைடு உப்பான இது அமெரிசியம் செசுகியுவாக்சைடு என்ற பெயராலும் அழைக்கப்படுகிறது. அமெரிசியம்(III) ஆக்சைடு இயற்கையில் தோன்றுவதில்லை. இதன் ஓரிடத்தான்கள் அனைத்தும் செயற்கை முறையிலேயே தயாரிக்கப்படுகின்றன. படிகக்கட்டமைக்கு ஏற்றபடி இச்சேர்மத்தின் நிறம் ஒன்றுக்கு மேற்பட்ட நிறங்களாக மாறுபடுகிறது. பொதுவாக அமிலங்களில் அமெரிசியம்(III) ஆக்சைடு கரைகிறது.  

## தயாரிப்பு

அமெரிசியம் டையாக்சைடை ஐதரசன் வாயுவின் முன்னிலையில் 600° செல்சியசு வெப்பநிலைக்கு சூடுபடுத்தினால் அமெரிசியம்(III) ஆக்சைடு உருவாகிறது. 

:2 AmO2 + H2 -> Am2O3 + H2O 

## வடிவங்கள்

அறுகோணவடிவம் மஞ்சள் கலந்த பழுப்பு நிறத்திலும், கனசதுர வடிவம் சீமைப் பனிச்சை போன்ற செம்பழுப்பு நிறத்திலும் காணப்படுகின்றன.  கனசதுர வடிவ அமெரிசியம்(III) ஆக்சைடை 800°செல்சியசு வெப்பநிலைக்கு சூடாக்குவதன் மூலமாக மாற்றலாம்.. மேலும், கனசதுர வடிவமானது விகிதவியல் அளவு ஏதுமின்றி ஆக்சிசனை உட்கூறாகப் பெற்றுள்ளது. ஆக்சிசனின் அதிகரிப்புக்கு ஏற்ப நிறம் மேலும் அடர்த்தியாக மாறுகிறது.

## மேற்கோள்கள்

பகுப்பு:ஆக்சைடுகள்
பகுப்பு:அமெரிசியம் சேர்மங்கள்
பெஞ்சமின் ஆர்தர் பென்சிலி

**பெஞ்சமின் ஆர்தர் பென்சிலி** *(Benjamin Arthur Bensley)* கனடாவைச் சேர்ந்த ஒரு பாலூட்டியியல் அறிஞராவார். வயிற்றுப்பையில் குட்டியைப் பேணும் உயிரினங்கள் தொடர்பான சிறப்பான ஆராய்ச்சிப் பணி மற்றும் முயலின் நடைமுறை உடற்கூறியல் தொடர்பான ஒரு தரமான உரை ஆகிய பனிகளுக்காக இவர் நன்கு அறியப்படுகிறார். இவர் வாழ்ந்த காலம் 1875 முதல் 1934 வரையுள்ள காலமாகும். ஒண்டாரியோ பல்கலைக்கழகத்தில் படித்து பட்டம் பெற்ற பென்சிலி அதே பல்கலைக்கழகத்தில் உயிரியல் துறையின் தலைவராகவும் பணியாற்றினார். கொலம்பியா பல்கலைக்கழகத்தில் தன்னுடைய முனைவர் பட்டப் படிப்பை முடித்து பட்டம் பெற்றார். 1913 ஆம் ஆண்டு அக்டோபர் மாதத்தில் தொடங்கப்பட்ட ராயல் ஒண்டாரியோ விலங்கியல் அருங்காட்சியகத்தின் முதலாவது இயக்குநராக பெஞ்சமின் ஆர்தர் பென்சிலி நியமிக்கப்பட்டார்.
## மேற்கோள்கள்

பகுப்பு:1875 பிறப்புகள்
பகுப்பு:1934 இறப்புகள்
பகுப்பு:உயிரியலாளர்கள்
பகுப்பு:கனடிய உயிரியலாளர்கள்
காரல் போவாலியசு

**காரல் எரிக் அலெக்சாண்டர் போவாலியசு** *(Carl Erik Alexander Bovallius)* சுவீடன் நாட்டைச் ஓர் உயிரியலாளர் மற்றும் தொல்பொருள் ஆராய்ச்சியாளர் ஆவார். இவர் 1849 ஆம் ஆண்டு சூலை மாதம் 31 ஆம் நாள் பிறந்தார். காரல் எரிக் அலெக்சாண்டர் போவாலியசு 1907 ஆம் ஆண்டு நவம்பர் மாதம் 8 ஆம் நாள் இறந்தார்.   
## வாழ்க்கை
போவாலியசு 1868 ஆம் ஆண்டு உப்சாலாவில் மாணவராகச் சேர்ந்து 1875 ஆம் ஆன்டு முனைவர் பட்டம் பெற்றார். போவாலியசு, அறிவியல் நோக்கங்களுக்காக, சுவீடன் மற்றும் நோர்வே கடற்கரை பகுதிகளில் பயணம் மேற்கொண்டார்.

1881-83 ஆம் ஆண்டுகளில் இவர் இலத்தீன் அமெரிக்காவில் விலங்கியல் மற்றும் இனவியல் ஆய்வுகளை மேற்கொண்டார், 1890 ஆம் ஆண்டின் பிற்பகுதியில் இவர் தன்து நாட்டுக்குத் திரும்பினார்.

1881 ஆம் ஆண்டு பயணத்தைத் தொடங்கிய காரல் போவாலியசு பண்டைய இடங்களைத் தேடியடைந்து மத்திய அமெரிக்காவையும் குறிப்பாக நிகரகுவாவையும் ஆராய்ந்தார். நிகாரகுவாவின் தொல்லியல் தளங்களான ஒமெட்டிப் மற்றும் சாபாடெரா போன்ற பகுதிகளையும் உள்ளூர் பழங்குடியினரின்  இனவரைவியலில் ஆய்வுகளையும் மேற்கொண்டார்.

இவரது நினைவாக ரினோபோத்ரியம் போவல்லி  என்று ஒரு பாம்பு வகைக்கு பெயரிடப்பட்டுள்ளது. 
## மேற்கோள்கள்

பகுப்பு:1849 பிறப்புகள்
பகுப்பு:1907 இறப்புகள்
பகுப்பு:சுவீடன் உயிரியலாளர்கள்
சுகூயெட்சு வினையாக்கி

**சுகூயெட்சு வினையாக்கி** *(Schuetze reagent)* என்பது அயோடின் பெண்டாக்சைடு (I2O5) மற்றும் கந்தக அமிலமும் படிக உருவமற்ற சிலிக்கன் டையாக்சைடும் சேர்த்து தயாரிக்கப்படும் ஒரு வினையாக்கியாகும். அறை வெப்பநிலையில் கார்பன் மோனாக்சைடை கார்பனீராக்சைடு|கார்பன் டை ஆக்சைடாக]] மாற்றுகின்ற வேதி வினையில் இவ்வினையாக்கி பயன்படுத்தப்படுகிறது.  அணு உலைகளுக்கான யுரேனியம் கார்பைடு எரிபொருள் உற்பத்தியில் தரக் கட்டுப்பாட்டில் கார்பன் உள்ளடக்கத்தை மதிப்பிடுவதற்கான ஒரு முறையாக இது பயன்படுத்தப்படுகிறது. சுகாட்சு வினையாக்கி என்ற பெயராலும் இது அழைக்கப்படுகிறது.  
## மேற்கோள்கள்

பகுப்பு:அயோடின் சேர்மங்கள்
பகுப்பு:ஆக்சைடுகள்
பகுப்பு:அமில ஆக்சைடுகள்
வாட்டர்சைட்டு

**வாட்டர்சைட்டு** *(Wattersite)* என்பது Hg+14Hg+2Cr+6O6.   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் அரிய பாதரச குரோமேட்டு கனிமமாக இது வகைப்படுத்தப்பட்டுகிறது. தாயகப்பாதரசம் மற்றும் நீர்வெப்ப மாறுபாடுகளால் மாற்றமடைந்த செர்பெண்டினைட்டில் உள்ள  சின்னபார் தாதுக்களுடன் சேர்ந்து வாட்டர்சைட்டு கிடைக்கிறது.  1961 ஆம் ஆண்டு அமெரிக்காவின் கலிபோர்னியா மாநிலத்திலுள்ள சான் பெனிட்டோ மாகாணத்தில் முதன்முதலாக வாட்டர்சைட்டு கண்டறியப்பட்டது.  கலிபோர்னியாவின் கனிமச் சேகரிப்பாளர் லூசியசு லூ வாட்டர்சை சிறப்பிக்கும் விதமாக கனிமத்திற்கு வாட்டசைட்டு எனப் பெயரிடப்பட்டது.      
## மேற்கோள்கள்

பகுப்பு:ஆக்சைடு கனிமங்கள்
பகுப்பு:பாதரசக் கனிமங்கள்
பகுப்பு:குரோமியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பூபதியின் கேழல்மூக்கன்

**நாசிக்காபாட்ராக்கசு பூபதி** அல்லது **பூபதியின் கேழல்மூக்கன்** என்பது நாசிகாபட்ராச்சுடே குடும்பத்தைச் சேர்ந்த தவளையாகும். இது மேற்குத் தொடர்ச்சி மலைகளில் மட்டும் காணப்படும் அகணிய உயிரி வகைத் தவளை. இத்தவளை முதன்முதலில் திருவில்லிப்புத்தூரில் உள்ள ஸ்ரீவில்லிபுத்தூர் வனவிலங்கு சரணாலயத்தில் கண்டறியப்பட்டது. இது ஒரு அரிய கண்டுபிடிப்பு. ஏனெனில் இத்தவளை ஆண்டிற்கு சில நாட்கள் மட்டுமே நிலத்திற்கடியில் இருந்து வெளிவருகிறது. இதன் சிறப்புப் பெயரானது அகத்தியமலையில் 2014-ஆம் களப்பணியில் ஈடுபட்டிருந்த போது உயிரிழந்த சுப்பிரமணியன் பூபதி (1963-2014) என்னும் ஊர்வனவியல் ஆய்வாளரின் நினைவாக இடப்பட்டது.

## தோற்றக்குறிப்பு
ஊதாநிறத்தோலும் நீலக் கண்களும் கொண்ட இத்தவளை நிலத்திற்கு அடியில் வாழ்கிறது. இதற்கு நெருங்கிய இனமான கேழல்மூக்கனும் இதுவும் மரபணு வகையிலும் தோற்றத்திலும் ஒலி எழுப்புவதிலும் வேறுபட்டுள்ளன. சூழலின் காரணமாக இந்த மாறுபாடுகள் ஏற்பட்டிருக்கலாம். பருவமழைக் காலம் மேற்கு மலைத்தொடரின் இருபக்கமும் வேறுபட்டுள்ளது போல இவற்றின் இனப்பெருக்க காலமும் வேறுபட்டுள்ளது. கேழல் மூக்கனுக்கு மே முதல் ஆகத்து மாதம் வரையும் பூபதியின் கேழல்மூக்கனுக்கு அக்டோபர் முதல் திசம்பர் வரையும் இனப்பெருக்கக் காலமாகும்.

## வகைப்பாடு மற்றும் தொகுப்பியல்
இத்தவளையின் இருசொற்பெயர்(scientific name) சமசுகிருதம் மற்றும் கிரேக்க மொழியிலிருந்து பெறப்பட்டுள்ளது. சமசுகிருதத்தில் "நாசிகா" என்றால் மூக்கு என்றும், கிரேக்கத்தில் "பாட்டிராக்கஸ்" என்பது தவளையை குறிக்கும், இது இருசொற்பெயரில் பேரினத்தின் பெயர் (நாசிகாபட்ராகஸ்) ஆகும்.  இத்தவளையின் குடும்பத்தை சார்ந்த தவளைகள் சேசல்சு தீவுகளில் காணப்படுவதால், சுமார் 100 மில்லியன் வருடங்களுக்கு முன் இந்தியா, சேசல்சு மற்றும் மடகாஸ்கர் தீவுகள் ஒன்றாக இருந்தபொழுது இத்தவளை தோன்றியிருக்கலாம் என்று கருதப்படுகிறது. கண்டப்பெயர்ச்சியினால் இந்நிலப்பகுதிகள் பிற்காலத்தில் பிளவுபட்டது.

## மேற்கோள்கள்

## வெளி இணைப்புகள்
*Continental drift and the Sooglossidae
*''Nasikabatrachus bhupathi'' on ZooBank

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
சுப்பிரமணியன் பூபதி

**சுப்பிரமணியன் பூபதி** (*Subramanian Bhupathy*)(1962-2014) என்பவர் தமிழ்நாட்டு ஊர்வினவியல் ஆய்வாளர் ஆவார். இவர் கோயம்புத்தூரில் உள்ள சலீம் அலி பறவையியல் மற்றும் இயற்கை வரலாற்று மையத்தில் முதன்மை ஆய்வாளராகப் பணியாற்றி வந்தார்.

## ஆய்வுப்பணி
பூபதி மலைப்பாம்புகளைப் பற்றியும் அவற்றில் வாழ்க்கைச் சூழலையும் பற்றி குறிப்பிடத்தக்க ஆய்வுகள் செய்துள்ளார். மேலும் ஆமைகளைப் பற்றியும் ஆய்வுகள் செய்துள்ளார். மேற்குத் தொடர்ச்சி மலைகள், தமிழகக் கடற்கரைப் பகுதிகள், இமயமலையில் சிக்கிம் பகுதி முதலானவற்றில் கள ஆய்வு செய்துள்ளார். மேலும் இவரது பணி ஆமைகளின் கள்ள வணிகத்தைத் தடுத்திட மிகவும் உதவியாக இருந்ததாகக் கூறப்படுகின்றது. மேலும் நன்னீர் ஆமைகளைப் பற்றிய இவரது பணி முன்னோடியானது என்று ஆய்வாளர்கள் கூறுகின்றனர்.

## இறப்பு
இவர் அகத்திய மலையில் மூன்றாண்டுகளாக நடந்து வந்த ஒரு கள ஆய்வுப் பணிக்குத் தலையேற்று நடத்தி வந்தார். 2014-ஆம் ஆண்டு அகத்திய மலையில் அப்பணியை மேற்பார்வையிட வந்திருந்தபோது மலையில் இருந்து இறங்குகையில் தவறி விழுந்து இறந்து விட்டார்.

இவரது இறப்புக்குப் பின் இவரது அரிய பணியைப் போற்றும் விதமாக திருவில்லிப்புத்தூர் காப்புக்காட்டில் கண்டுபிடிக்கப் பட்ட கேழல்மூக்கன் வகைத் தவளை ஒன்றுக்கு நாசிக்காபாட்ராக்கசு பூபதி என்று பெயரிடப்பட்டுள்ளது. மேலும் கோவையின் ஆனைகட்டி பகுதியில் கண்டறிப்பட்ட கேடயவால் பாம்பின் (*Uropeltis bhupathyi*) புது இனம் ஒன்றுக்கும் இவரது பெயர் இடப்பட்டுள்ளது.

## மேற்கோள்கள்

## வெளி இணைப்புகள்
* Articles written by Bhupathy Subramanian at *Current Science*

பகுப்பு:இந்திய விலங்கியலாளர்கள்
பகுப்பு:தமிழக அறிவியலாளர்கள்
பகுப்பு:இந்திய ஊர்வனவியலாளர்கள்
பகுப்பு:1962 பிறப்புகள்
பகுப்பு:2014 இறப்புகள்
பன்முகத்திண்மம்

வடிவவியலில், **பன்முகத்திண்மம்** அல்லது **பன்முகி** (*polyhedron*) என்பது ஒரு முப்பரிமாண வடிவம். இது தட்டையான பல்கோண முகங்களையும் நேரான விளிம்புகளையும் உச்சிகளையும் கொண்டிருக்கும். இதன் ஆங்கிலச் சொல்லான பாலிஹெட்ரான் (polyhedron) என்பது  comes from the கிரேக்க மொழிச் சொல்லில் இருந்து பெறப்பட்டது. (πολύεδρον, as *poly-* (stem of πολύς, "many") + *-hedron* (form of ἕδρα, "base" or "seat").

குவிவுப் பன்முகத்திண்மம் என்பது ஒரே தளத்தில் அமையாத முடிவுறு எண்ணிக்கை கொண்ட புள்ளிகளை அடக்கிய குவிவு மேற்பரப்பாககும்.
கனசதுரங்கள், பட்டைக்கூம்புகள் இரண்டும் குவிவுப் பன்முகத்திண்மத்தின் எடுத்துக்காட்டுகளாகும்.

## மேற்கோள்கள்
**குறிப்புகள்**

**மூலம்**

* .
* .
* .
* .

## வெளியிணைப்புகள்

### மாதிரிகளை வடிவமைக்க உதவும் மூலங்கள்

* Paper Models of Polyhedra Free nets of polyhedra
* Simple instructions for building over 30 paper polyhedra
* Polyhedra plaited with paper strips – Polyhedra models constructed without use of glue.
* Adopt a Polyhedron  - Interactive display, nets and 3D printer data for all combinatorial types of polyhedra with up to nine vertices.

பகுப்பு:பன்முகத்திண்மங்கள்
பெக்கெரலைட்டு

**பெக்கெரலைட்டு** *(Becquerelite)* என்பது Ca(UO2)6O4(OH)6•8(H2O)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். யுரேனியத்தின் கனிமம் என்று இது வகைப்பட்டுத்தப்படுகிறது. இரண்டாம்நிலை கனிமமான இதில் கால்சியம் கலந்துள்ளது. பெக்கெரலைட்டு பிரகாசமான மஞ்சள் நிறத்துடன் மோவின் அளவுகோலில் கடினத்தன்மை 2 என்ற மதிப்புடன் காணப்படுகிறது.   

1896 ஆம் ஆண்டு கதிரியக்கத்தன்மையைக் கண்டுபிடித்த பிரெஞ்சு இயற்பியலாளர் அன்டோயின் என்றி பெக்கெரலை (1852-1908) சிறப்பிப்பதற்காக கனிமத்திற்கு பெக்கெரலைட்டு  எனப் பெயரிடப்பட்டது. பெக்கெரலைட்டின் எடையில் 70% யுரேனியம் உள்ளது.

முன்னதாக சையர் என்றழைக்கப்பட்ட காங்கோ மக்களாட்சிக் குடியரசுவின் கசோலோவில் பெக்கெரலைட்டு கனிமம் வெட்டியெடுக்கப்படுகிறது. 

## மேற்கோள்கள்

பகுப்பு:ஆக்சைடு கனிமங்கள்
பகுப்பு:யுரேனியம் கனிமங்கள்
பகுப்பு:நேர்ச்சாய்சதுரக் கனிமங்கள்
சார்லசாட்ச்டைட்டு

**சார்லசாட்ச்டைட்டு** *(Charleshatchettite)* என்பது CaNb4O10(OH)2•8H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும்.  மிகவும் அரிய வகை நையோபியம் ஆக்சைடு கனிமமாக இந்த அணைவுச் சேர்மம் வகைப்படுத்தப்படுகிறது. கனடா நாட்டின் கியூபெக் மாநிலத்திலுள்ள மாண்டரகி மாகாணம் மாண்ட் செயிண்ட் இலாயர் நகரின் கனிமவளப் பகுதியில் சார்லசாட்ச்டைட்டு கண்டறியப்பட்டது.  

ஒச்செலாகைட்டு கனிமத்துடன் வேதியியல் ரீதியாக சார்லசாட்ச்டைட்டு கனிமம் ஒத்திருக்கிறது.  
## மேற்கோள்கள்

பகுப்பு:ஆக்சைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:நையோபியம் கனிமங்கள்
பகுப்பு:கால்சியம் கனிமங்கள்
கங்கைட்டு

**கங்கைட்டு** *(Kangite)* என்பது (Sc,Ti,Al,Zr,Mg,Ca,□)2O3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். அசுத்தமான இயற்கைத் தோற்ற மிகவும் அரிய இசுக்காண்டியம் ஆக்சைடு (Sc2O3) கனிமம் என இதை வகைப்படுத்துகிறார்கள். இருதொகுதி கனசதுரப் படிகத் திட்டத்தில் கங்கைட்டு படிகமாகிறது . இசுக்காண்டியம் வேதியியலில் கங்கைட்டு, டிசுடரைட்டு கனிமங்கள் இரண்டும் ஒத்தவரிசை கனிமங்களாக உள்ளன. இவை இரண்டும் ஆலந்தே விண்கல்லில் கண்டறியப்பட்டவையாகும்.   

## மேற்கோள்கள்

பகுப்பு:ஆக்சைடு கனிமங்கள்
பகுப்பு:கனசதுரக் கனிமங்கள்
பகுப்பு:இசுக்காண்டியம் கனிமங்கள்
ஓட்டோ பேயர்

**ஓட்டோ பேயர்** *(Otto Bayer)* என்பவர் செருமன் நாட்டைச் சேர்ந்த ஐ.கி பார்பென் என்ற வேதியியல் நிறுவனத்தில் இவர் ஒரு தொழிற்துறை வேதியியலாளர் ஆவார். 1903 ஆம் ஆண்டு நவம்பர் மாதம் 04 ஆம் நாள் இவர் பிறந்தார். 
ஐசோசயனேட்டு மற்றும் பாலியால் சேர்மங்களிலிருந்து பாலியூரித்தேன்களைத் தயாரிக்கும் பலகூட்டு வினையை 1937 ஆம் ஆண்டு கண்டுபிடித்த ஆராய்ச்சிக் குழுவிற்கு ஓட்டோ பேயர் தலைவராக இருந்தார்.

பேயர் கார்ப் நிறுவனத்தை நிறுவிய குடும்பத்துடன் டாக்டர் பேயர் தொடர்புடையவர் அல்ல. இன்று பாலியூரிதீன் நவீன வாழ்க்கை முழுவதும் எங்கும் காணப்படுகிறது. இயக்குனர்கள் குழு மற்றும் பேயர் நிறுவனம்|பேயர் நிறுவனத்தின்]] மேற்பார்வைக் குழு ஆகியவற்றில் உறுப்பினராக இருந்தார், மேலும் 1950 ஆம் ஆண்டுகளில் காசெல்லாவின் மேற்பார்வைக் குழுவின் துணைத் தலைவராகவும் இருந்தார்.

1975  ஆம் ஆண்டிற்கான சார்லசு குட்இயர் பதக்கத்தைப் பேயர் பெற்றார். 1982 ஆம் ஆண்டு ஆகத்து மாதம் 01 ஆம் நாள் இவர் இறந்தார்.

## மேற்கோள்கள்

பகுப்பு:1902 பிறப்புகள்
பகுப்பு:1982 இறப்புகள்
பகுப்பு:வேதியியலாளர்கள்
பகுப்பு:செருமனியர்
பாடிக் ஏர்

**பாடிக் ஏர்** என்பது இந்தோனேசிய திட்டமிடப்பட்ட விமான நிறுவனமாகும், இது 2012 இல் நிறுவப்பட்டது மற்றும் அதன் முதல் விமான சேவையை 3 மே 2013 அன்று ஜகார்த்தாவிலிருந்து மனாடோ மற்றும் யோக்யகர்த்தாவுக்கு தொடங்கியது.   

## வரலாறு
தாய் நிறுவனமான லயன் ஏர், பாடிக் ஏர் ஒரு முழு சேவை விமானமாக நிறுவப்பட்டது, இது மே 2013 இல் லயன் ஏர் நிறுவனத்திலிருந்து குத்தகைக்கு விடப்பட்ட போயிங் 737-900ER விமானங்களைப் பயன்படுத்தி செயல்படத் தொடங்கியது.    

## பயண இலக்குகள்
செப்டம்பர் 2019 நிலவரப்படி பாடிக் ஏர் 45 க்கும் மேற்பட்ட உள்நாட்டு மற்றும் சர்வதேச வழித்தடங்களில் விமான சேவைகளை இயக்குகிறது.  சிங்கப்பூர், பாங்காக், சென்னை மற்றும் பெர்த் உள்ளிட்ட சர்வதேச இடங்கள், அத்துடன் சீனாவின் குலின், நானிங், குன்மிங் மற்றும் சென்சென் ஆகியவை அடங்கும்.  

### குறியீட்டு பகிர்வு ஒப்பந்தங்கள்
பாடிக் ஏர் குறியீடு பகிர்வுகள்  

* மலிண்டோ ஏர் 

thumb| நுகுரா ராய் விமான நிலையத்தில் பாடிக் ஏர் போயிங் 737-900ER
பாடிக் ஏர் 2020 ஏப்ரல் நிலவரப்படி பின்வரும் விமானங்களைக் கொண்டுள்ளது:   

## விபத்துக்கள்

* 6 நவம்பர் 2015 அன்று பட்டிக் ஏர் விமானம் 6380 ஓடுபாதையில் மொதி விபத்துக்குள்ளானது. 16 பேர் படுகாயமடைந்தனர். 
* 4 ஏப்ரல் 2016 அன்று பட்டிக் ஏர் விமானம் 7703 மற்றும் ஏடிஆர்-42-600   ஓடுபாதையில் நேருக்கு நேர் மோதியது உயிரிழப்புகள் எதுவும் ஏற்படவில்லை.  

## மேற்கோள்கள்

பகுப்பு:விமானசேவை நிறுவனங்கள்
பகுப்பு:இந்தோனேசியா விமானசேவை நிறுவனங்கள்
ரேணுகா கேசரமடு

**ரேணுகா கேசரமடு (Renuka Kesaramadu)** இந்தியாவைச் சேர்ந்த ஒரு சமகால ஓவியரும் சிற்பியுமாவார். இவர் தனது கூட்டுக் கலைக்கண்காட்சிகள் மற்றும் ஐரோப்பாவில் பட்டறைகளில் பங்கேற்றதன் மூலம் சர்வதேச அளவில் நன்கு அறியப்பட்டவர். இவர் இந்தியாவில் ஒரு சில சர்வதேச கலை கருத்தரங்குகள் மற்றும் கண்காட்சிகளையும் பொறுப்பேற்று நடத்தியிருக்கிறார்.

## கல்வி மற்றும் தொழில்
ரேணுகா 1957ஆம் ஆண்டில் இந்திய மாநிலமான கர்நாடகவின் தும்கூர் மாவட்டத்தில் கேசரமடு என்ற கிராமத்தில் பிறந்தார். பெங்களூரு கர்நாடக சித்ரகலா பரிஷத்திலிருந்து கலை வரலாற்றில் முதுநிலை நுண்கலை பட்டமும், தமிழ்நாட்டின் அண்ணாமலை பல்கலைக்கழகத்தில் வரலாற்றில் முதுகலைப் பட்டமும் மற்றும் பெங்களூரு பல்கலைக்கழகத்தில் அறிவியல் இளங்கலை பட்டமும் பெற்றுள்ளார். இவர் 5 ஆண்டுகள் படித்து முதல் தரவரிசையுடன் ஓவியத்தில் அரசு சான்றிதழ் பட்டமும் பெற்றார். புகழ்பெற்ற கலைஞர் ஆர். எம். ஹதபாத்தின் அறிவுறுத்தலின் கீழ் பெங்களூருவின் கென் கலைப்பள்ளியிலிருந்து தங்கப் பதக்கமும் பெற்றார். பெங்களூரில் உள்ள கர்நாடக லலித் கலா அகாதமியின்  உறுப்பினராகவும், சிறந்த நுண்கலை விரிவுரையாளராகவும் பணியாற்றினார்.

## விருதுகள் மற்றும் சிறப்புகள்
ரேணுகா இந்தியாவில் நடைபெற்ற தேசிய கலைப் போட்டிகளில் பல விருதுகளையும், இவரது கலைக்கான ஏராளமான உள்ளூர் விருதுகளையும், இவரது சேவைக்காக ஒரு சில விருதுகளையும் பெற்றுள்ளார்.

* 1993 இல் பெங்களூரு கர்நாடக சித்ரகலா பரிஷத், அகில இந்திய கலைப் போட்டி  
* 1987, 1988 மற்றும் 1989 இல் அகில இந்திய கலைப் போட்டி பாரதிய சிக்சன் மண்டல், மும்பை  
* 1992 இல் மைசூர் தசராவில் நடந்த அகில இந்திய கலைப் போட்டி 
* 2009 ல் அகில இந்திய கலைப் போட்டி  பிஜாப்பூர் 
* 1994 இல் துமகுருவில் சிறந்த ஆசிரியர் விருது 
* 1993 ல் தும்கூரில் கன்னட ராஜ்யோத்ஸவ விருது 
* 1999 இல் தும்கூருவில் பன்னாட்டு சுழற் சங்கத்தின் விருது

## தனிப்பட்ட வாழ்க்கை
ரேணுகா கேசரமடு இந்தியாவில் தும்கூரில் வசிக்கிறார், அதே நேரத்தில் இவரது படைப்புகள் பெங்களூருவில் உள்ள கலைக்கூடங்கள் மூலம் இயக்கப்படுகின்றன. இவரின் கணவர் பி. எஸ். மல்லிகார்ஜுனா கன்னட இசைக்கலைஞரும் நாடக நடிகரும் ஆவார்.

## மேலும் காண்க

* தும்கூர் 
* கர்நாடகாவைச் சேர்ந்தவர்களின் பட்டியல் 
* கர்நாடகாவின் கலை மற்றும் கலாச்சாரம்

## குறிப்புகள்

## வெளி இணைப்புகள்
* Renuka Kesaramadu's personal website
* Renuka Kesaramadu's artist page on facebook
* Renuka Kesaramadu's gallery on ArtSlant.com
* Renuka Kesaramadu's gallery on ArtFlute.com 

பகுப்பு:வாழும் மக்கள்
பகுப்பு:1957 பிறப்புகள்
பகுப்பு:தும்கூர் மாவட்ட மக்கள்
பகுப்பு:இந்தியப் பெண் ஓவியர்கள்
பகுப்பு:இந்தியப் பெண் சிற்பக் கலைஞர்கள்
1,3-டைகுளோரோ-2-நைட்ரோபென்சீன்

**1,3-டைகுளோரோ-2-நைட்ரோபென்சீன்** *(1,3-Dichloro-2-nitrobenzene)* என்பது C6H3Cl2(NO2)   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைகுளோரோநைட்ரோபென்சீனின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் இச்சேர்மமும் ஒரு வகை மாற்றியனாகும். அரை வெண்மை நிறத்தில் திண்மமாகக் காணப்படும் இது வழக்கமான கரிமக் கரைப்பான்களில் கரைகிறது. 
   
2,6-டைகுளோரோ அனிலின் சேர்மத்தை பெராக்சி டிரைபுளோரோ அசிட்டிக் அமிலத்தைப் பயன்படுத்தி ஆக்சிசனேற்றம் செய்து 1,3-டைகுளோரோ-2-நைட்ரோபென்சீன் தயாரிக்கப்படுகிறது.  
## மேற்கோள்கள்

பகுப்பு:நைட்ரோபென்சீன்கள்
பகுப்பு:குளோரோ அரீன்கள்
2,6-டைகுளோரோ அனிலின்

**2,6-டைகுளோரோ அனிலின்** *(2,6-Dichloroaniline)* என்பது C6H3Cl2(NH2)   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைகுளோரோ அனிலினின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் இச்சேர்மமும் ஒரு வகை மாற்றியனாகும். நிறமற்ற அல்லது வெண்மை நிறத்தில் திண்மமாகக் காணப்படுகிறது. குளோனிடின் மற்றும் டைகுளோபெனாக் உள்ளிட்ட மருந்துகள் இதன் வழிப்பெறுதிகளாகும்.     

## தயாரிப்பு
2,6-டைகுளோரோநைட்ரோபென்சீனை ஐதரசனேற்றம் செய்து 2,6-டைகுளோரோ அனிலினைத் தயாரிக்கலாம்.  

ஆய்வகத்தில் சல்பனிலமைடை ஆலசனேற்றம் செய்து தொடர்ந்து சல்போநீக்க வினைக்கு உட்படுத்துவதன் மூலம் தயாரிக்கப்படுகிறது. 
## மேற்கோள்கள்

பகுப்பு:அனிலின்கள்
தாமிரத்தை உருக்கிப் பிரிக்கும் நாடுகளின் பட்டியல்

**தாமிரத்தை உருக்கிப் பிரிக்கும் நாடுகளின் பட்டியல்** *(List of countries by copper smelter production)* 2015 ஆம் ஆண்டு தரவுகளின் அடிப்படையில் தாமிரத் தாதுவிலிருந்து தாமிரத்தை உருக்கிப் பிரிக்கும் நாடுகளின் பட்டியலைக் குறிக்கிறது. அட்டவணையில் கொடுக்கப்பட்டுள்ள எண் மதிப்புகள் முதன்மையான ஆல்லது வேறுபடுத்தப்படாத தாமிர உற்பத்தியை தெரிவிக்கின்றன.
  

## மேற்கோள்கள்

பகுப்பு:செப்பு
3,5-சைலிடின்

**3,5-சைலிடின்** *(3,5-Xylidine)* என்பது C6H3(CH3)2NH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைலிடினின்களின்  மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் 2,5-சைலிடினும் ஒரு வகை மாற்றியனாகும். நிறமற்ற பாகுத்தன்மை கொண்ட நீர்மமாக இது காணப்படுகிறது. சிவப்பு நிறமி 149 என்ற சாயத்தை தயாரிப்பதற்கு 3,5-சைலிடின் பயன்படுகிறது.  

## தயாரிப்பு

சைலினால் சேர்மத்தை அமோனியா மற்றும் அலுமினா வினையூக்கியைப் பயன்படுத்தி அமீனேற்றம் செய்வதன் மூலம் தொழிற்சாலைகளில் 3,5-சைலிடின் தயாரிக்கப்படுகிறது. 
## மேற்கோள்கள்

பகுப்பு:அனிலின்கள்
பகுப்பு:கரிமச் சேர்மங்கள்
மெட்டனிலிக் அமிலம்

**மெட்டனிலிக் அமிலம்** *(Metanilic acid)* என்பது C6H7NO3S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதனுடைய மூலக்கூற்று எடை 173.18968 கிராம்/மோல் ஆகும்.  வெண்மை நிறத்தில் தூளாக காணப்படும் இச்சேர்மம் நீரில் சிறிதளவு கரைகிறது. 
## மேற்கோள்கள்

பகுப்பு:அனிலின்கள்
பகுப்பு:அரோமாட்டிக் சேர்மங்கள்
பகுப்பு:பென்சீன் சல்போனிக் அமிலங்கள்
5-சல்போசாலிசிலிக் அமிலம்

**சல்போசாலிசிலிக் அமிலம்** *(Sulfosalicylic acid)* என்பது C7H6O6S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சிறுநீரில் புரதத்தின் அளவை உறுதிப்படுத்தும் சிறுநீர் சோதனைகளில் இது பயன்படுத்தப்படுகிறது. சிறுநீரில் கரைந்துள்ள புரதங்களை இவ்வேதிப்பொருள் வீழ்படிவாக்குகிறது. சிறுநீரின் கலங்கல் திறனைக் கொண்டு இது அளவிடப்படுகிறது. 

ஒருங்கிணைந்த வண்ண மின்படலப்பூச்சுக்கு 5- சல்போசாலிசிலிக் அமிலம் பயன்படுத்தப்படுகிறது.

5-சல்போசாலிசிலிக் அமிலம் தண்ணீருடன் சேர்க்கப்பட்டு சி.ஏ.எசு மதிப்பீட்டுக்கான சிடெரோபோன் சோதனையில் முன்பின் இயங்கும் கரைசலாக பயன்படுத்தப்படுகிறது. 
## மேற்கோள்கள்

பகுப்பு:பென்சீன் சல்போனிக் அமிலங்கள்
பகுப்பு:கரிமச் சேர்மங்கள்
பகுப்பு:சாலிசிலிக் அமிலங்கள்
நாதுராம் சர்மா

**நாதுராம் சர்மா** (Nathuram Sharma) **மகாகவி சங்கர்** என்ற தனது புனைப் பெயரால் அறியப்படும் (1859-1932) இவர் பிரித்தானிய இந்தியாவின் வடமேற்கு மாகாணங்களில் (இப்போது உத்தரப் பிரதேசம் ) ஹார்டுவகஞ்ச், அலிகர் பகுதியைச் சேர்ந்த ஒரு இந்தி மற்றும் உருது கவிஞர் ஆவார். கான்பூரில் நீர்ப்பாசனத் துறையிலும் பின்னர் ஆயுர்வேத மருத்துவராகவும் பணியாற்றினார். இவரது கவிதைப் படைப்புகள் முதன்மையாக பிராஜ் பாஷா மற்றும் கரிபோலியின் பேச்சுவழக்குகளில் உள்ளன.  இவர் நவீன காலத்தின் எழுத்தாளர் ஆவார்.  

## ஆரம்ப கால வாழ்க்கை
1859 இல் பிறந்த சங்கர் தனது ஆரம்பக் கல்வியை உள்ளூர் தொடக்கப்பள்ளியில் பெற்றார். 1874ஆம் ஆண்டில் இவர் நடுத்தர வகுப்பு மாணவராக இருந்தபோது,  இ.டி. கான்ஸ்டபிள் என்ற ஆங்கில கல்வி ஆய்வாளர் பள்ளியை ஆய்வு செய்தார். கான்ஸ்டபிள் இவரது திறமை மற்றும் அறிவால் ஈர்க்கப்பட்டார். மேலும் ஆய்வு புத்தகத்தில் இவரைப் பற்றி "நாதுராம் ஒரு அறிவார்ந்த மாணவர்; சிறந்த எதிர்காலம் உடையவர்" என்ற  கருத்தினையும் தெரிவித்தார்.     

சங்கருக்கு சமசுகிருதம் மற்றும் பாரசீக மொழிகளும், இந்தி மற்றும் உருது மொழிகளும் தெரிந்திருந்தன. மகாவீர் பிரசாத் துவேதியின் சரசுவதி என்ற இலக்கிய இதழில் பங்களிப்பாளராக இருந்தார்.

## கவிதை படைப்புகள்
இவரது கவிதைப் படைப்புகள் பின்வருமாறு: *அனுராக் ரத்னா*, *சங்கர் சரோஜ்*, *கர்ப்ராண்டா ரகசியா*, *கீதாவளி*, *கவிதா* *குஞ்ச்*, *தோகா*, *சமசியபுர்தியன்*, *விவிட் ராச்நாயன்*, *காளித் காலேவர்* மற்றும் *சகர் சத்சாய்*  போன்றவை . ஆர்யா சமாஜ இயக்கத்தின் தாக்கத்தால் இவர் ஒரு சமூக சீர்திருத்தவாதியாக இருந்தார். இவர் தனது மொழியின் தேர்ச்சியை இந்த நோக்கத்திற்காகத் திறம்பட பயன்படுத்தினார். இவர் பெரிய கவிஞர் என்ற பொருள்படும் "மகாகவி" என்று குறிப்பிடப்பட்டார். 

## இறப்பு
பிரித்தானிய இந்தியாவின் வடமேற்கு மாகாணங்களில் அலிகார் ஹார்டுவகஞ்சில் 1932 ஆகத்து 21, அன்று சங்கர் இறந்தார். 

## மேற்கோள்கள்

## குறிப்புகள்
*''History of Indian Literature: 1911–1956, struggle for freedom : triumph and tragedy'', Sisir Kumar Das (ed.), Sahitya Akademi: New Delhi (1995), p.&nbsp;199,  

## வெளி இணைப்புகள்
*  BrandBihar.com poem in Hindi.
*  Nathuram Shankar Sharma"Shankar" at KavitKosh 
*  https://books.google.com/books?id=ApBDk89q6mgC&pg=PA98
* Nathuram Shankar Sharma"Shankar" at Hindi Sathiya.org 
பகுப்பு:இந்தி எழுத்தாளர்கள்
பகுப்பு:1932 இறப்புகள்
பகுப்பு:1859 பிறப்புகள்
4-குளோரோ அனிலின்

**4-குளோரோ அனிலின்** *(4-Chloroaniline)* என்பது ClC6H4NH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைகுளோரோ அனிலினின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் இச்சேர்மமும் ஒரு வகை மாற்றியனாகும். குளோரோ அனிலினின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் 4-குளோரோ அனிலினும் ஒரு வகை மாற்றியனாகும். கரிமக்குளோரின் சேர்மங்களில் ஒன்றான இது வெளிர் மஞ்சள் நிறத்தில் ஒரு திண்மமாக காணப்படுகிறது.
   
## தயாரிப்பு

மிகைகுளோரினேற்றம் காரணமாக அனிலினிலிருந்து 4-குளோரோ அனிலின் தயாரிக்கப்படுவதில்லை. அதற்குப் பதிலாக 4-நைட்ரோகுளோரோபென்சீனை ஒடுக்க வினைக்கு உட்படுத்தி 4-குளோரோ அனிலின் தயாரிக்கப்படுகிறது. குளோரோ பென்சீன் நைட்ரோயேற்றம் செய்யப்பட்டு 4-நைட்ரோகுளோரோபென்சீன் தயாரித்துக் கொள்ளப்படுகிறது.  

## பயன்கள்

பூச்சிக்கொல்லிகள், மருந்துகள் மற்றும் சாயப் பொருள்கள் போன்றவற்றை தொழில்துறையில்  உற்பத்தி செய்ய 4-குளோரோ அனிலின்  பயன்படுத்தப்படுகிறது. பரவலாகப் பயன்படுத்தப்படும் நுண்ணுயிர்க் கொல்லி, குளோர்யெக்சிடின் எனப்படும் பாக்டிரியா கொல்லி, பைராகுளோசுட்ரோபின், அனிலோபோசு, மோனோலினுரான், குளோர்ப்தாலிம் உள்ளிட்ட  பூச்சிக் கொல்லிகள் தயாரிப்பதற்கான முன்னோடிச் சேர்மமாக 4-குளோரோ அனிலின் பயன்படுகிறது.  
சிலவகை பாக்டிரியாக்கள் மற்றும் பூஞ்சைகளுக்கு எதிர்ப்பியாகவும் 4-குளோரோ அனிலின் செயல்படுகிறது.  

## மேற்கோள்கள்

பகுப்பு:அனிலின்கள்
பகுப்பு:குளோரோ அரீன்கள்
பகுப்பு:4-அமினோபீனைல் சேர்மங்கள்
பகுப்பு:4-குளோரோபீனைல் சேர்மங்கள்
ஜூனோ (திரைப்படம்)

***ஜூனோ (Juno)*** 2007 ஆம் ஆண்டு வெளிவந்த நகைச்சுவை நாடகத் திரைப்படமாகும். எலன் பேஜ் இத்திரைப்படத்தின் முக்கிய கதாப்பாத்திரத்தில் நடித்துள்ளார். மைக்கேல் செரா, ஜெனிபர் கார்னர், ஜேசன் பேட்மன், ஆலிசன் ஜேன்னி மற்றும் ஜே. கே. சிம்மன்சு ஆகியோரும் நடித்துள்ளனர். பிப்ரவரி முதல் மார்ச்சு 2007 வரை திரைப்பிடிப்பு  வான்கூவர், பிரிட்டிசு கொலம்பியாவில் நடைப்பெற்றது செப்டம்பர் 8, 2007 அன்று தொராண்டோ திரைப்பட விழாவில் வெளியிடப்பட்டது.

இத்திரைப்படம் சிறந்த அசல் திரைக்கதையிற்கான ஆசுக்கர் விருதினை வென்றது. மேலும் மூன்று ஆசுக்கர் விருதுகளுக்கு பரிந்துரை செய்யப்பட்டது. திரைப்படத்திற்கான செலவுகள் அனைத்தும் வெறும் 21 நாட்களில் திரும்பப்பெற்றது.

## விருதுகள்
* 80ஆவது அகாதமி விருதுகள்
** சிறந்த அசல் திரைக்கதை&nbsp;– டியாப்ளோ கோடி
* பிரித்தானிய அகாடமி திரைப்பட விருதுகள்

#### பரிந்துரைகள்
* 80ஆவது அகாதமி விருதுகள்
** சிறந்த திரைப்படம்
** சிறந்த இயக்குநர்
** சிறந்த நடிகை&nbsp;– எலன் பேஜ்

## மேற்கோள்கள்

## வெளியிணைப்புகள்

* 
* 
* 
* 

பகுப்பு:2007 திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
மைக்கேல் செரா

**மைக்கேல் ஆசுடின் செரா ()** (; ; பிறப்பு சூன் 7, 1988) ஒரு கனடிய நடிகர், தயாரிப்பாளர், மற்றும் பாடகர் ஆவார். குழந்தை நடிகராக துவங்கி ஹாலிவுட்டில் பிரபலமானார்.*[[ஜூனோ (திரைப்படம்)|ஜூனோ]]* (2007) திரைப்படத்தில் நடித்துள்ளார்.

பிராடுவே உலகில் 2014 ஆம் ஆண்டிலிருந்து நடித்து வருகிறார். டோனி விருதுகளுக்கு பரிந்துரை செய்யப்பட்டுள்ளார்.

## மேற்கோள்கள்

## வெளியிணைப்புகள்

*
*Michael Cera's Crew Profile on The 1 Second Film

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:கனடிய குழந்தை நட்சத்திரங்கள்
பகுப்பு:21 ஆம் நூற்றாண்டு கனடிய ஆண் நடிகர்கள்
2,5-சைலிடின்

**2,5-சைலிடின்** *(2,5-Xylidine)* என்பது C6H3(CH3)2NH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைலிடினின்களின்  மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் 2,5-சைலிடினும் ஒரு வகை மாற்றியனாகும். நிறமற்ற பாகுத்தன்மை கொண்ட நீர்மமாக இது காணப்படுகிறது. மஞ்சள் கரைப்பான் 30, சிவப்புக் கரைப்பான் 22, அமிலச் சிவப்பு 65, சிவப்புக் கரைப்பான் 26 உள்ளிட்ட வேதிச் சேர்மங்கள் வர்த்தக முக்கியத்துவம் கொண்ட சில 2,5-சைலிடின் வழிப்பெறுதிகளாகும். 

: 

## தயாரிப்பு

பல சைலிடின்கள் தயாரிக்கப்பட்டுவதைப் போலவே இதுவும் தொடர்புடைய சைலினை நைட்ரோயேற்றம் செய்து தொடர்ந்து நைட்ரோசைலினை ஒடுக்கம் செய்வதன் மூலமாக தயாரிக்கப்படுகிறது. ஒடுக்க வினை HCl/Fe பயன்பாடு மூலம் மேற்கொள்ளப்படுகிறது. ஆனால் வழக்கமாக இவ்வொடுக்க வினை வினையூக்க ஐதரசனேற்றம் வழியாக நிகழ்த்தப்படும்.
:Me2C6H4  +  HNO3   →   Me2C6H3NO2  +  H2O
:Me2C6H3NO2  +  3 H2   →   Me2C6H3NH2  +  3H2O

## பாதுகாப்பு

2,5-சைலிடின் ஒரு மரபு மாற்றியாகவும் கட்டியைத் தூண்டும் வேதிப்பொருளாகவும் செயல்படுகிறது.  சைலிடின்களின் உயிர் கொல்லும் அளவு எலிகளுக்கு வாய்வழியாகக் கொடுக்கும்போது 0.1 முதல் 1 கிராம்/கிலோகிராம் ஆகும். 

## மேற்கோள்கள்

பகுப்பு:அனிலின்கள்
பகுப்பு:கரிமச் சேர்மங்கள்
மேக்னசு மான்சுகே

**கென்ரிச் மேக்னசு மான்சுகே** (பிறப்பு:1974 மே 24) இங்கிலாந்தின் கேம்பிரிட்சில் உள்ள வெல்கம் அறக்கட்டளை சாங்கர் நிறுவனத்தில் ஒரு மூத்த  விஞ்ஞானி ஆவார்.  மீடியாவிக்கி மென்பொருளை இவர் உருவாக்கினார்.

## இளமையும் கல்வியும்
மான்சுகே செருமனியின் கோல்ன் நகரில் பிறந்தார். இவர் கோலோன் பல்கலைக்கழகத்தில் உயிர் வேதியியல் பயின்றார். பின்னர் 2006இல் முனைவர் பட்டம் பெற்றார்.

## விக்கிப்பீடியா பங்களிப்பு
ஒரு மாணவராக, விக்கிபீடியாவின் முன்னோடியான இணைய கலைக்களஞ்சிய நுபீடியாவிற்கு  பங்களித்தார். பின்னர் விக்கிபீடியா இயங்கும் மீடியாவிக்கி மென்பொருளின் முதல் பதிப்புகளில் ஒன்றை எழுதினார்.  மான்சுகே 2007 ஏப்ரல் முதல் வெல்கம் அறக்கட்டளை சாங்கர் நிறுவனத்துடன் கேம்பிரிட்சில் பணியாற்றியுள்ளார்.  மேலும் விக்கிபீடியா  மற்றும் அதன் சகோதர திட்டங்களான பொதுவகம், விக்கித்தரவு ஆகியவற்றிற்கான கருவிகளை உருவாக்குவதில் தீவிரமாக இருக்கிறார்.    
thumb|2015இல் நடந்த விக்கிதரவு நிகழ்வில் மான்சுகே.
செருமனி விக்கிபீடியாவின் முதல் கட்டுரையின் படைப்பாளராக மான்சுகே அங்கீகரிக்கப்படுகிறார்.

## அங்கீகாரம்
2002 ஆம் ஆண்டில் ஜிம்மி வேல்ஸ் விக்கிபீடியாவிற்கு இவர் செய்த பங்களிப்புகளுக்கு மரியாதை நிமித்தமாக ஜனவரி 25 மாக்னசு மான்சுகே தினமாக பெயரிட்டார்  லாரி சாங்கர், விக்கிபீடியாவின் ஆரம்பகால வரலாறு குறித்த தனது நினைவுக் குறிப்பில், இந்த திட்டத்திற்கு மான்சுகே அளித்த பங்களிப்புகளை குறிப்பிட்டார்.

## மேற்கோள்கள்

பகுப்பு:வாழும் மக்கள்
பகுப்பு:கட்டற்ற மற்றும் திறமூல நிரலாளர்கள்
பகுப்பு:1974 பிறப்புகள்
பகுப்பு:விக்கிப்பீடியர்கள்
ஆர்த்தோ-அனிசிடின்

**ஆர்த்தோ-அனிசிடின்** *(o-Anisidine)* என்பது CH3OC6H4NH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-அனிசிடின் என்ற பெயராலும் இது அழைக்கப்படுகிறது. இது நிறமற்ற நீர்மமாகும். ஆனால் வர்த்தக மாதிரிகள் காற்றில் ஆக்சிசனேற்றம் அடைகின்ற காரணத்தால் மஞ்சள் நிறத்தில் காணப்படலாம். மெத்தாக்சி குழுவைக் கொண்டுள்ள அனிலின் வழிப்பெறுதி மாற்றியன்கள் மூன்றில் இதுவும் ஒன்றாகும்.  

## தயாரிப்பும் பயன்களும்

2-குளோரோநைட்ரோபென்சீனை மெத்தனாற்பகுப்பு வினைக்கு உட்படுத்தி முதலில் ஆர்த்தோ-நைட்ரோ அனிசோல் தயாரிக்கப்பட்டு பின்னர் ஆர்த்தோ-அனிசிடின் தயாரிக்கப்படுகிறது.:
:NaOCH3  +  ClC6H4NO2  →   CH3OC6H4NO2  +  NaCl
வினையில் உருவாகும் ஆர்த்தோ-நைட்ரோ அனிசோல் ஒடுக்க வினைக்கு உட்படுத்தப்பட்டு ஆர்த்தோ அனிசிடின் தயாரிக்கப்படுகிறது.
  
சாயங்கள் தயாரிப்பில் ஆர்த்தோ அனிசிடின் பயன்படுகிறது. நைட்ரோயேற்றம் செய்யப்படும்போது இது 4-நைட்ரோ அனிசிடினைக் கொடுக்கிறது. ஆர்த்தோ-டையனிசிடின் தயாரிப்பதற்கான முன்னோடிச் சேர்மம் 4-நைட்ரோ அனிசிடினாகும்
மரங்களின் வைரக்கட்டையை அடையாளம் காட்டும் குறிகாட்டியாக பயன்பட்டுவது இதன் சிறப்பு பயன்பாடாகும். ஆர்த்தோ-அனிசிடினின் அமிலக் கரைசலுடன்  சோடியம் நைட்ரைட்டு கரைசலைச் சேர்ப்பதன் மூலம் இதை டையசோனியம் உப்பாக மாற்றலாம். இந்த கலவை மரங்களில் பூசப்படுகிறது. வைரக்கட்டை பாலிபீனால்களுடன் வினையில் ஈடுபட்டு செம்பழுப்பு நிற அசோ சாயம் உருவாகிறது.

: 

## பாதுகாப்பு

சாயத் தொழிற்சாலைகளிலிருந்து கிடைக்கும் ஆர்த்தோ அனிசிடின் ஒரு அபாயகரமான மாசு ஆகும். வளப்பாதுகாப்பு மற்றும் மீட்பு சட்டம் இதை தீங்கிழைக்கும் கழிவாக வகைப்படுத்தி கே181 என்ற குறியீட்டை வழங்கியுள்ளது.   பன்னாட்டு புற்றுநோய் ஆராய்ச்சி ஆணையமும் ஆர்த்தோ-அனிசிடினை குழு 2பி வகை வேதிப்பொருளாக வகைப்படுத்தி சாத்தியமுள்ள  புற்றுநோய் ஊக்கி என்றே கூறுகிறது.  

## மேற்கோள்கள்

## புற இணைப்புகள்
*
*

பகுப்பு:அனிலின்கள்
போடிநாயக்கனூர் தொடருந்து நிலையம்

**போடிநாயக்கனூர் தொடருந்து நிலையம்** (*Bodinayakkanur railway station*, நிலையக் குறியீடு:*BDNK*) இந்தியாவின், தமிழ்நாட்டின், தேனி மாவட்டத்தில், உள்ள போடிநாயக்கனூரில் அமைந்துள்ள ஒரு தொடருந்து நிலையமாகும். இது தென்னக இரயில்வே மண்டலத்தின், மதுரை கோட்டத்தின் கீழ் செயல்படுகிறது இந்த தொடருந்து நிலையமானது, இந்நகரத்தை மாநிலத்தின் பல்வேறு பகுதிகளை இணைக்கிறது.

## அமைவிடம்
இந்த நிலையம், போடிநாயக்கனூர் சுபுராஜ் நகரில் உள்ள இரயில்வே நிலைய சாலையில் அமைந்துள்ளது. இதன் அருகிலேயே போடிநாயக்கனூர் பேருந்து நிலையம் அமைந்துள்ளது. இதன் அருகிலுள்ள வானூர்தி நிலையம், 87 கிலோமீட்டர் (54 மைல்) தொலைவில் உள்ள மதுரை வானூர்தி நிலையம் ஆகும்.

## வழித்தடம்
மதுரையிலிருந்து, உசிலம்பட்டி வழியாக போடிநாயக்கனூர் வரை ஒற்றை வழித்தடம் உள்ளது. தற்போது இது குறுகிய இருப்புப் பாதையிலிருந்து, அகல இருப்புப் பாதையாக மாற்றப்படுகிறது. குறுகிய இருப்புப் பாதைகள் ஏற்கனவே அகற்றப்பட்டுள்ளன.

## வரலாறு
போடிநாயக்கனூர் - மதுரை வரை, 90 கி.மீ கிளை வழித்தடத்துடன் நவம்பர் 20, 1928 ஆம் ஆண்டு மதராசு மாகாண வருவாய் உறுப்பினர் நார்மன் மார்ஜோரிபங்க்சால் குறுகிய இருப்புப் பாதையாக திறக்கப்பட்டது. பின்னர் 1942 ஆம் ஆண்டில், இரண்டாம் உலகப் போரின் போது, இவ்வழித்தடம்  மூடப்பட்டு, இருப்புப் பாதைகள் அகற்றப்பட்டன. இந்தியாவின் சுதந்திரத்திற்குப் பிறகு, 1953–1954க்கு இடையில், இருப்புப் பாதைகள் மீட்டெடுக்கப்பட்டது.

பின்னர் குறுகிய இருப்புப் பாதை (1,000 மிமீ (3 அடி 3 3⁄8 அங்குலம்)) முதல் அகல இருப்புப் பாதை (1,676 மிமீ (5 அடி 6 அங்குலம்)) வரை பாதை மாற்றத்திற்காக மதுரை - போடிநாயக்கனூர் பாதை அனுமதிக்கப்பட்டது. இது சனவரி 1, 2011 அன்று மூடப்பட்டது, 2012க்குள் மீண்டும் திறக்கப்படும் என்று எதிர்பார்த்தது, ஆனால் நிதி பற்றாக்குறை காரணமாக, இந்த திட்டம் மிக மெதுவான வேகத்தில் முன்னேறியது. இறுதியாக, 2020 சனவரி 23 அன்று, இரயில்வே பாதுகாப்பு ஆணையத்தின், சோதனை ஓட்டம் நிறைவேற்றிய பின்னர், மதுரை சந்திப்புக்கும் - உசிலம்பட்டிக்கும் (37 கி.மீ) இடையேயான முதல் பாதை திறக்கப்பட்டது. மீதமுள்ள 53 கி.மீ. உசிலம்பட்டி - போடிநாயக்கனூர் வரை, 2020 ஆம் ஆண்டு சூலை மாதத்தில் மீண்டும் திறக்கப்படும் என்று எதிர்பார்க்கப்படுகிறது.

## சேவைகள்
சனவரி 2020 நிலவரப்படி, தொடருந்து சேவைகள் இல்லை. மதுரை நாடாளுமன்ற உறுப்பினர் சு. வெங்கடேசன் கூறுகையில், தொடருந்து சேவையானது 2020 பிப்ரவரி இறுதிக்குள் உசிலம்பட்டிக்கும், ஏப்ரல் மாதத்திற்குள் போடிநாயக்கனூர் வரையிலும், பாதை மாற்றும் பணிகள் முடிவடையும் என எதிர்பார்க்கப்படுகிறது என்றார்.

## மேற்கோள்கள்

## வெளி இணைப்புகள்
* தென்னக இரயில்வே

பகுப்பு:தேனி மாவட்டத்திலுள்ள தொடருந்து நிலையங்கள்
பகுப்பு:மதுரை தொடருந்து கோட்டம்
கிறிசுடின் வனீசா சியோங்

**Kristine வனேசா Tadiwan Chiong** பிலிப்பைன்ஸ் நாட்டின்   அரசியல்வாதி ஆவர். அவர்  நாகா எனும் நகரின் மேயராக பணியாற்றினார். இவர்  2016 முதல் 2019 வரை மேயராக பணியாற்றினார். அவர் 2019 தேர்தலில் துணை மேயராக போட்டியிட்டு தனது தந்தை வால்டெமர் சியோங்குடன் சேர்ந்து வெற்றி பெற்றார். மார்ச் 16, 2020 அன்று மூத்த சியோங் தனது ராஜினாமாவை அறிவித்த பின்னர் அவர் மேயர் பதவியை ஏற்றுக்கொண்டார்.

## குறிப்புகள்

பகுப்பு:வாழும் மக்கள்
இன்ஃபுளுவென்சா ஏ வைரசு

alt=|thumb|ஊடுருவி எதிர்மின்னி நுண்ணோக்கியில் இன்ஃபுளுவென்சா ஏ
தீநுண்மி *நெகர்னவிரிகோட்டா*ஆர்டர்:*ஆர்த்தோமைக்சோவிரிடே*
***இன்ஃபுளுவென்சா ஏ வைரசு*** பறவைகள் மற்றும் சில பாலூட்டிகளுக்கு இன்ஃப்ளூயன்ஸாவை ஏற்படுத்துகிறது. மேலும் *ஆர்த்தோமைக்சோவிரிடே* என்ற வைரசு குடும்பத்தின் *ஆல்பைன்ஃப்ளூயன்சவைரசுன்* பேரினத்தின் ஒரே இனமாகும் . இன்ஃபுளுவென்சா ஏ வைரசுகள் உள்நாட்டு கோழிகள் மற்றும் மனிதர்களிடமும் கடுமையான சுவாச நோயை ஏற்படுத்துகின்றன, இது அரிதாகவே ஏற்ப்படும். சில நேரங்களில் வைரசுகள் காட்டு நீர்வாழ் பறவைகளிலிருந்து உள்நாட்டு கோழிக்கு பரவுகின்றது, இந்த நேரங்களில் மனிதர்களிடம் காய்ச்சல் மற்றும் தொற்றுநோய்க்கு வழிவகுக்கும்.

 இன்ஃபுளுவென்சா ஏ வைரசுகள் H எண் (வகை படி பெயரிடப்பட்ட ஹேமக்ளூட்டினின் (Hemagglutinin) (இன்ஃபுளுவென்சா) மற்றும் நியூராமினிடேஸ் (Neuraminidase) அறியப்பட்ட 18 வெவ்வேறு எச் பிறபொருளெதிரியாக்கி (எச் 1 முதல் எச் 18 வரை) மற்றும் 11 வெவ்வேறு வகையான நோய் எதிர்ப்பாற்றலை இழக்க செய்யும் (என் 1 முதல் என் 11 வரை) உள்ளன. எச்18என்11 பெருவியன் வௌவால் 2013 இல் கண்டுபிடிக்கப்பட்டது.

## மாறுபாடுகள் மற்றும் துணை வகைகள்
இன்ஃப்ளூயன்சா வகை ஏ வைரசுகள் இரைபோ கருவமிலம் அல்லது ஆர்.என்.ஏ. வைரசுகளின் புரதங்களின் அடிப்படையில் துணை வகைகளாக வகைப்படுத்தப்படுகின்றனது.

: எச் (H) = ஹேமக்ளூட்டினின், செங்குருதியணுக்கள் திரட்டுவதற்கு காரணமான ஒரு புரதம். 
: என்(N) = நியூராமினிடேசு, மோனோசாக்கரைடு சியாலிக் அமிலத்தின் கிளைகோசிடிக் பிணைப்புகளைத் துடைக்கும் ஒரு நொதி (முன்னர் நியூராமினிக் அமிலம் என்று அழைக்கப்பட்டது)

பல ஆய்வுகளுக்கு பிறகு சிலவற்றிற்க்கு பெயரிடப்பட்ட முக்கிய வகைகள்:

* பறவைக் காய்ச்சல் 
* மனிதர்களுக்கு வரக்கூடிய காய்ச்சல் 
* எச்1.என்1 சளிக்காய்ச்சல் 
* குதிரை காய்ச்சல் 
* கோரைன் இன்ஃபுளுவென்சா

thumb|புனரமைக்கப்பட்ட 1918 பாண்டெமிக் இன்ஃபுளுவென்சா வைரசின் ஊடுருவி எதிர்மின்னி நுண்ணோக்கி (TEM). இழை அல்லது இடைநிலை அளவிலான துகள்கள் மரபணு பிரிவுகளின் எதிர் பக்கத்தில் நீண்ட அச்சில் நீண்டுள்ளன.

; கோழிப்பண்ணையில் 1959-2003 இல் அதிக நோய்க்கிரும காய்ச்சலின் வெடிப்பு 

## வெளி இணைப்புகள்
* நோய் கட்டுப்பாடு மற்றும் தடுப்பு மையங்களிலிருந்து எச்1.என்1 சளிக்காய்ச்சல் இன்ஃப்ளூயன்ஸா மற்றும் இன்ஃப்ளூயன்ஸா தொற்றுநோய்கள் 
* உலக சுகாதார அமைப்பிலிருந்து பறவைக் காய்ச்சல் கேள்விகள் 
* உணவு மற்றும் வேளாண் அமைப்பிலிருந்து பறவை காய்ச்சல் தகவல் 
* அமெரிக்க அரசாங்கத்தின் பறவைக் காய்ச்சல் தகவல் வலைத்தளம் 
* நோய் தடுப்பு மற்றும் கட்டுப்பாட்டுக்கான ஐரோப்பிய மையம்

## மேற்கோள்கள்

பகுப்பு:நோய்கள்
பகுப்பு:தீ நுண்மங்களால் ஏற்படும் நோய்கள்
2-அமினோதயோபீனால்

**2-அமினோதயோபீனால்** *(2-Aminothiophenol)* என்பது C6H4(SH)(NH2) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம கந்தகச் சேர்மமான இது நிறமற்று எண்ணெய்த் தன்மை கொண்ட ஒரு திண்மமாக காணப்படுகிறது. மாசடைந்த 2-அமினோதயோபீனால் மாதிரிகள் அடர் நிறங்களில் காணப்படுவதுண்டு. தண்ணீரிலும் கரிமக் கரைப்பான்களிலும் இது கரையும். பென்சோதயசோல்கள் தயாரிப்பதற்கு ஒரு முன்னோடிச் சேர்மமாக 2-அமினோதயோபீனால் கருதப்படுகிறது. பென்சோதயசோல்கள் சில உயிரிமுனைப்பு கொண்டவையாகவும் அல்லது சாயங்களாகவும் செயல்படுகின்றன. 3- அமினோதயோபீனால், 4- அமினோதயோபீனால் இரண்டும் இதனுடைய மாற்றியன்களாகும். 
  
2-அமினோதயோபீனால் இரண்டு படிநிலைகளில் தயாரிக்கப்படுகிறது. அனிலினுடன் கார்பன் டைசல்பைடைச் சேர்த்து மெர்காப்டோபென்சோதயசோல் தயாரிக்கப்படுகிறது.  பின்னர் இது நீராற்பகுப்பு வினைக்கு உட்படுத்தப்பட்டு 2-அமினோதயோபீனால் தயாரிக்கப்படுகிறது. 2-நைட்ரோபென்சீன்சல்போனைல் குளோரைடை துத்தநாக ஒடுக்க வினைக்கு உட்படுத்தியும் இதைத் தயாரிக்கலாம். 

## மேற்கோள்கள்

பகுப்பு:அனிலின்கள்
பகுப்பு:தயோல்கள்
பகுப்பு:2-அமினோபீனைல் சேர்மங்கள்